O adversară a Simonei Halep, revoltată după ce fostul lider mondial a primit wild card la Miami Open
Jucătoarea britanică Tara Moore a criticat decizia organizatorilor turneului de la Miami de a-i acorda Simonei Halep un wild card, afirmând că este un exemplu de discriminare.
Moore, care a fost exonerată de o suspendare pentru dopaj în decembrie 2023, nu a primit wild card la Miami și a acuzat WTA că nu are reguli clare pentru jucătorii exonerați.
"E bine că Simona Halep este capabilă să se pună pe picioare atât de repede. Păcat că nu se aplică același lucru pentru mine și pentru alți jucători care au fost exonerați și care nu se află în lumina reflectoarelor", a scris Moore pe platforma X.
Great that @Simona_Halep is able to get back onto her feet so quickly. Shame it's not the same for myself and other players who have been exonerated that aren't so high on the totem pole. WTA need a rule… 1/2 https://t.co/xKmjpgw6UR
— Tara Moore (@TaraMoore92) March 8, 2024
"Indiferent de clasamentul cuiva, statutul social, dacă este EXONERAT, ar trebui să li se restituie clasamentul! Oricât de nesemnificativ ar fi pentru unii oameni, imaginează-ți că ai fost acuzat de ceva și ți-ai pierdut locul de muncă, cum ar fi să demonstrezi că ești nevinovat și să nu primești nicio compensație? Nu cer un wild card în Miami, cer un clasament protejat", a adăugat ea.
Moore a mai spus că nu are nimic personal cu Simona Halep, dar consideră că sistemul actual este nedrept.
"Nu am nimic cu Simona, mă bucur că se întoarce să joace, dar acest proces este oribil", a spus britanica.
Reacția lui Moore vine după ce Simona Halep a primit un wild card pentru turneul de la Miami, la doar câteva zile după ce suspendarea sa pentru dopaj a fost redusă de Tribunalul de Arbitraj Sportiv.
Suspendarea redusă de TAS
Tribunalul de Arbitraj Sportiv (TAS) a redus suspendarea Simonei Halep de la 4 ani la 9 luni, considerând că substanța interzisă Roxadustat a pătruns accidental în organismul sportivei din cauza unui supliment contaminat.
"Pașaportul Biologic" al sportivei a fost, de asemenea, pus sub semnul întrebării de către TAS, probele prezentate de ITIA fiind considerate neconcludente.
Urmăriți SPORT.RO și pe Google News